La Llei 26/2001, de 31 de desembre, de cooperació al desenvolupament, té per objecte establir i regular el règim jurídic al qual s'ha d'ajustar l'activitat de l'Administració de la Generalitat en matèria de cooperació al desenvolupament i solidaritat internacional.
Per al compliment d'aquests objectius la Llei 26/2001, de cooperació al desenvolupament, preveu en els articles 22, 23 i 24 la creació de la Comissió Interdepartamental de Cooperació al Desenvolupament, de la Comissió de Coordinació amb els Ens Locals i del Consell de Cooperació al Desenvolupament, respectivament, com a òrgans de coordinació i col·laboració i òrgans consultius de l'Administració de la Generalitat en l'àmbit de la cooperació al desenvolupament i la solidaritat internacional, i remet a una posterior reglamentació la seva composició, organització i funcionament.
Aquest Decret té com a objectiu establir les bases per a l'articulació de processos àgils i flexibles que permetin desplegar amb eficàcia i coordinació la política de cooperació al desenvolupament de la Generalitat, així com apropar al teixit associatiu català un ampli sistema de consulta, d'informació i de participació en l'àmbit de la cooperació al desenvolupament i la solidaritat internacional per mitjà, principalment, del Consell de Cooperació al Desenvolupament i també de la coordinació i col·laboració amb els ens locals de Catalunya per mitjà de la Comissió de Coordinació amb els Ens Locals.
En aquest context, i amb l'objectiu de desplegar una estructura organitzativa adequada per a la gestió de la política de cooperació al desenvolupament, la Llei 31/2002, de 30 de desembre, de mesures fiscals i administratives, ha creat l'Agència Catalana de Cooperació al Desenvolupament com a entitat de dret públic que ha d'executar i gestionar la política de cooperació al desenvolupament de la Generalitat seguint les directrius establertes per l'òrgan competent en matèria de relacions exteriors de l'Administració de la Generalitat.
Normes comunes sobre el funcionament dels òrgans de coordinació i col·laboració i els òrgans consultius
L'objecte d'aquest Decret és regular els òrgans de coordinació i col·laboració i els òrgans consultius que estableix la Llei 26/2001, de 31 de desembre, de cooperació al desenvolupament.
Els òrgans de coordinació i col·laboració i els òrgans consultius previstos en aquest Decret depenen del departament de la Presidència i estan adscrits a la Secretaria de Relacions Exteriors.
Els òrgans de coordinació i col·laboració i els òrgans consultius es reuniran en sessió ordinària almenys dues vegades l'any i en sessió extraordinària les vegades que sigui necessari per a l'exercici de les seves funcions.
Es podran dur a terme reunions de caràcter extraordinari quan així ho acordi la Presidència o a petició d'un nombre de vocals que representi una tercera part dels membres.
Per a la constitució vàlida dels òrgans es requereix un quòrum mínim d'assistència de la meitat més un de tots els seus components.
La convocatòria dels òrgans es cursarà amb una antelació mínima de 15 dies hàbils; es podrà admetre com a mitjà de convocatòria el correu electrònic.
A la convocatòria s'hi adjuntarà l'ordre del dia dels assumptes a tractar, l'acta de la reunió anterior i es comunicarà si hi haurà persones expertes convidades.
Per motius d'urgència i d'una manera suficientment raonada, la Presidència podrà convocar els òrgans en un termini mínim de dos dies amb la condició que tots els membres hagin rebut la convocatòria amb justificació raonada de la urgència.
Els acords dels òrgans es prendran per majoria dels membres presents o representats.
La Presidència tindrà vot de qualitat en el supòsit d'empat.
7.1 El mandat dels membres dels òrgans de coordinació i col·laboració i els òrgans consultius serà de quatre anys a partir de la data del seu nomenament.
Tanmateix, continuaran desenvolupant les seves funcions fins a la presa de possessió dels nous membres que els substitueixen.
El mandat serà renovable per un període de la mateixa durada.
7.2 En el cas dels vocals en representació tant de les administracions públiques com de les altres organitzacions, la seva condició de membres estarà supeditada a la permanència en el càrrec en virtut del qual van ser proposats i nomenats.
En cas d'absència, malaltia o altra causa justificada, els vocals dels òrgans es podran fer representar, respectivament, per un suplent designat per les institucions i entitats a les quals representen, a excepció de les persones expertes que componen el Consell de Cooperació al Desenvolupament.
Els òrgans de coordinació i col·laboració i els òrgans consultius podran constituir grups de treball per la realització de tasques específiques.
El suport tècnic necessari per al funcionament dels òrgans de coordinació i col·laboració i els òrgans consultius aniran a càrrec dels serveis tècnics de l'Agència Catalana de Cooperació al Desenvolupament.
Així mateix, la Secretaria de Relacions Exteriors assegurarà el suport financer dels òrgans de coordinació i col·laboració i els òrgans consultius.
Coordinació amb l'Agència Catalana de Cooperació al Desenvolupament
La Secretaria de Relacions Exteriors articularà procediments que assegurin la informació, la comunicació i la coordinació entre els òrgans de coordinació i col·laboració i els òrgans consultius previstos en aquest Decret i l'Agència Catalana de Cooperació al Desenvolupament.
En referència al funcionament dels òrgans previstos en aquest Decret i en tot allò no previst en aquesta disposició, i si no s'aprovessin normes internes de funcionament, s'estarà a allò que estableix la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, pel que fa a la normativa aplicable als òrgans col·legiats de la Generalitat de Catalunya.
De conformitat amb el que disposa l'article 22.1 de la Llei 26/2001, de cooperació al desenvolupament, la Comissió Interdepartamental de Cooperació al Desenvolupament és l'òrgan tècnic de coordinació interdepartamental de l'Administració de la Generalitat en l'àmbit de la cooperació al desenvolupament i la solidaritat internacional.
14.1 La Comissió Interdepartamental té la composició següent:
c) Quatre vocals, que seran les persones titulars dels organismes següents: Secretaria General de Joventut; Consorci de Promoció Comercial de Catalunya (COPCA), Institut Europeu de la Mediterrània i la persona titular de la direcció de l'Agència Catalana de Cooperació al Desenvolupament.
d) Un vocal en representació de cada Departament de la Generalitat de Catalunya, designat pel conseller o consellera respectiu.
14.2 Secretaria, que tindrà vot, ja que exercirà el càrrec la persona titular de la direcció de l'Agència Catalana de Cooperació al Desenvolupament.
De conformitat amb el que disposa l'article 22.3 de la Llei 26/2001, de cooperació al desenvolupament, la Comissió Interdepartamental de Cooperació al Desenvolupament té les funcions següents:
a) Assegurar la informació, la coordinació, la coherència i la complementarietat de l'activitat de l'Administració de la Generalitat en l'àmbit de la cooperació al desenvolupament, així com la coordinació de la política de cooperació amb la resta d'activitats exteriors de la Generalitat.
d) Qualsevol altra funció que li encomani la seva presidència.
16.1 De conformitat amb el que disposa l'article 23.2 de la Llei 26/2001, de cooperació al desenvolupament, la Comissió de Coordinació amb els Ens Locals és un òrgan que té com a objecte l'impuls de la informació i la comunicació, la col·laboració, la cooperació i l'assistència recíproca en l'execució de les actuacions de cooperació al desenvolupament de l'Administració de la Generalitat i dels ens locals.
16.2 Els ens locals, directament o a través del Fons Català de Cooperació al Desenvolupament, informaran la Comissió de Coordinació amb els Ens Locals de les actuacions que duguin a terme en l'àmbit de la cooperació al desenvolupament.
17.1 La Comissió de Coordinació té la composició següent:
b) Vicepresidència primera: la persona titular de la Secretaria de Relacions Exteriors.
c) Vicepresidència segona: la persona titular de la Presidència del Fons Català de Cooperació al Desenvolupament.
d) Cinc vocals en representació dels departaments i els organismes de la Generalitat, designats per la Presidència de la Comissió i d'acord amb els consellers o conselleres dels respectius departaments.
e) Dos vocals representants de l'Associació Catalana de Municipis, designats per aquest organisme.
f) Dos vocals representants de la Federació de Municipis de Catalunya, designats per aquest organisme.
g) Tres vocals representants del Fons Català de Cooperació al Desenvolupament.
També hi assistirà, amb veu i sense vot, la persona titular de la gerència del Fons Català de Cooperació al Desenvolupament.
17.2 Secretaria, que tindrà vot, i exercirà el càrrec la persona titular de la direcció de l'Agència Catalana de Cooperació al Desenvolupament.
De conformitat amb el que disposa l'article 23.4 de la Llei 26/2001, de cooperació al desenvolupament, la Comissió de Coordinació amb els Ens Locals té funcions d'informació, de deliberació, de consulta i d'impuls de la col·laboració entre les administracions públiques.
c) Promoure la creació d'una base de dades on consti sistematitzada la informació a què es refereix l'apartat 2 de l'article 16 d'aquest Decret.
De conformitat amb el que disposa l'article 24.1 de la Llei 26/2001, de cooperació al desenvolupament, el Consell de Cooperació al Desenvolupament és l'òrgan consultiu i de participació de la comunitat catalana per al desenvolupament de l'activitat de l'Administració de la Generalitat en aquest àmbit.
20.1 El Consell de Cooperació al Desenvolupament té la composició següent:
a) Presidència: serà elegida entre les persones que integren la vocalia del Consell de Cooperació.
c) Sis vocals en representació dels departaments i organismes de la Generalitat designats pel conseller o consellera en cap i d'acord amb els consellers o conselleres dels departaments respectius.
d) Quatre vocals representants de la Federació Catalana d'ONG per al Desenvolupament.
g) Dos vocals representants de les Universitats, designats pel Consell Interuniversitari de Catalunya.
h) Un vocal representant dels col·legis professionals, designat pel Consell de Col·legis Professionals de Catalunya.
j) Un vocal representant del Fons Català de Cooperació al Desenvolupament.
k) Tres vocals, persones expertes de reconegut prestigi, en l'àmbit de la cooperació i la solidaritat internacional, designats per la Presidència i a proposta dels vocals del Consell.
20.2 Secretaria, que tindrà vot, i exercirà el càrrec la persona titular de la direcció de l'Agència Catalana de Cooperació al Desenvolupament.
De conformitat amb el que disposa l'article 24.3 de la Llei 26/2001, de cooperació al desenvolupament, el Consell de Cooperació al Desenvolupament té les funcions següents:
e) Proposar, en funció de circumstàncies especials, la modificació dels plans anuals, i si escau del pla director.
Es deroga el Decret 201/1995, d'11 de juliol, de creació del Consell Assessor de Cooperació al Desenvolupament.